**Eu nu trăiesc cu voi**

*Răzvan Poşchin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu nu trăiesc cu voi

şi nu simt nimic din ce simţiţi voi

cum nici voi nu simţiţi nimic din ce simt eu

ne desparte a vagă coloană

tălmăcită din scăfârliile unor îngeri

ce-au simţit pe spatele lor

decadenţa propriei fiinţe într-o

conştiinţă a lumii vehemente

eu nu trăiesc cu voi

voi ce nu-mi simţiţi durerea oţelită

din ochii voştri ce n-au cunoscut

pe şinele unei vieţi fără rost

decât mrejele unei simplităţi mediocre

eu nu trăiesc cu voi

ci trăiesc într-o durere plăsmuită

de o faptă nealeasă

lăsaţi-mă pe-o scândură umedă

lăsaţi-mă, voi toţi ce n-aţi ştiut

că-n viaţa aceasta ceasornicul răzbate

lungile noastre cărări

până la temerile de moarte

lăsaţi-mă

lăsaţi-mă pe-o punte cu privelişte la mare

fără voi

pe voi ce vă urăsc pentru atâta fericire

lalele, mărgăritare, purtaţi în ochii voştri limpezi

iar neputinţa înţelegerii mă face să mă zbat in angoasă

precum peştele se zbate pe uscat

lăsaţi-ma voi singur

singur pe margine de mal

şi jur că am să mor de ştreangul propriei dureri